b'\n_START_ARTICLE_\nPanik p\xc3\xa5 LEGO \xc3\x98en\n_START_SECTION_\nGameplay\n_START_PARAGRAPH_\nPanik p\xc3\xa5 LEGO \xc3\x98en er et ikke-lin\xc3\xa6rt spil, set fra f\xc3\xb8rstepersonsperspektiv. Spillet best\xc3\xa5r af en r\xc3\xa6kke missioner der inkluderer pizzaleverancer, racerl\xc3\xb8b p\xc3\xa5 jet ski, og det at proppe Kim Cool tilbage i f\xc3\xa6ngslet. Derudover giver spillet mulighed for at v\xc3\xa6lge mellem en r\xc3\xa6kke figurer man m\xc3\xa5tte have lyst til at spille som, der hver har deres egne unikke evner til at \xc3\xa6ndre ting rundt omkring p\xc3\xa5 LEGO \xc3\x98en, hvilket kan v\xc3\xa6re behj\xc3\xa6lpeligt for spilleren.\n_START_SECTION_\nHistorien\n_START_PARAGRAPH_\nPanik p\xc3\xa5 LEGO \xc3\x98en har ikke n\xc3\xb8dvendigvis noget bestemt m\xc3\xa5l, da spilleren selv kan v\xc3\xa6lge mellem at bev\xc3\xa6ge sig rundt p\xc3\xa5 \xc3\xb8en blot for at \xc3\xa6ndre den efter behov, eller udf\xc3\xb8re de opgaver der st\xc3\xa5r til r\xc3\xa5dighed. Den prim\xc3\xa6re opgave er dog, at levere en pizza til f\xc3\xa6ngslet som Pepper, hvilket hj\xc3\xa6lper Kim Cool til at undslippe. Pepper bliver derefter n\xc3\xb8d til at jagte ham rundt p\xc3\xa5 \xc3\xb8en, i et fors\xc3\xb8g p\xc3\xa5 at f\xc3\xa5 ham tilbage i f\xc3\xa6ngslet f\xc3\xb8r han skiller hele \xc3\xb8en ad. Kim Cool undslipper dog kun f\xc3\xa6ngslet, hvis spilleren f\xc3\xb8r det har bygget en helikopter i politistationen.\n_START_SECTION_\nValgfrie \xc3\xa6ndringer\n_START_PARAGRAPH_\nSpillet giver mulighed for at udf\xc3\xb8re en lang r\xc3\xa6kke valgfrie \xc3\xa6ndringer af sine omgivelser p\xc3\xa5 LEGO \xc3\x98en. For eksempel f\xc3\xa5r man, n\xc3\xa5r spiller som Pepper, mulighed for at \xc3\xa6ndre planter og hatte, samt Fru Posts hus. Et andet eksempel er Laura, der giver \xc3\xa9n mulighed for at \xc3\xa6ndre g\xc3\xa5-animationer og "hum\xc3\xb8r" p\xc3\xa5 andre figurer, samt \xc3\xa6ndre p\xc3\xa5 planter og huse der ikke kan bes\xc3\xb8ges. Derudover har spilleren mulighed for at bygge diverse transportmidler, hvor man blandt andet selv kan v\xc3\xa6lge farverne.\n_START_SECTION_\nFigurer\n_START_PARAGRAPH_\nPanik p\xc3\xa5 LEGO \xc3\x98en pr\xc3\xa6sentere en r\xc3\xa6kke forskellige figurer. De spilbare figurer er Nick og Laura Brik, Mama og Papa Brickolini, samt Pepper Roni. Kim Cool er spillets skurk, og figuren der guider spilleren gennem spillet er Infomaniac. Derudover indeholder spillet ogs\xc3\xa5 en lang r\xc3\xa6kke ikke-spilbare figurer.\n_START_SECTION_\nModtagelse\n_START_PARAGRAPH_\nPanik p\xc3\xa5 LEGO \xc3\x98en var en kommerciel succes, der solgte over 1 million kopier og var det eneste "b\xc3\xb8rnespil" blandt de top ti best s\xc3\xa6lgende computerspil i oktober 1997._NEWLINE_Ud over st\xc3\xa6rke salg, modtog spillet ogs\xc3\xa5 stor positiv omtale fra Family publikationer og b\xc3\xb8rn. De roste spillet for sit interaktive milj\xc3\xb8, simple gameplay mekanismer, gode humor og for at bibeholde det s\xc3\xb8de, farverige indtryk af det leget\xc3\xb8j spillet er baseret p\xc3\xa5. Spillet blev desuden ogs\xc3\xa5 rost for sit soundtrack._NEWLINE_Panik p\xc3\xa5 LEGO \xc3\x98ens succes fik LEGO til senere at udgive flere spil baseret p\xc3\xa5 deres produkter, inklusiv to efterf\xc3\xb8lgere: LEGO \xc3\x98en 2: Kim Cool\'s H\xc3\xa6vn i 2001 og Island Xtreme Stunts i 2002.\n_START_SECTION_\nPriser\n_START_PARAGRAPH_\nPanik p\xc3\xa5 LEGO \xc3\x98en vandt "\xc3\x85rets Familiespil" p\xc3\xa5 Interactive Achievement Awards i 1998 og vandt desuden ogs\xc3\xa5 nogle priser hos Family publikationer. _NEWLINE_Disse priser inkluderede Family PCs best bed\xc3\xb8mte virtuelt leget\xc3\xb8jspris, Family Lifes "Critic\'s Choice"-prisen og Home PCs b\xc3\xb8rnetesters "Reviewer\'s Choice" godkendelsesm\xc3\xa6rke.'